**EKOTOPFILM – ENVIROFILM**

**ZVOLEN –** KONGRESOVÉ CENTRUM TECHNICKEJ UNIVERZITY | ŠD Ľ. ŠTÚRA

UTOROK**, 20.03.2018**

**16:00 DOJEDZ TO: PRÍBEH O PLYTVANÍ JEDLOM SK TITULKY E865 US/57’**

*Všetci radi jeme. Milujeme kuchárske programy v televízii, časopisy o varení a blogy o dobrom jedle. Ale ako je to možné, že takmer 50% nášho jedla končí ako odpad? Filmári a gurmáni Jen a Grant sa ponoria do sveta odpadkov z farmy, obchodov, až po ten ich z vlastnej chladničky. Filmový príbeh spojí pri jednom diskusnom stole farmárov, inšpiratívne organizácie a spotrebiteľov. Príbeh je výchovný a zároveň „chutne“ zábavný.*

**17:00 ŽIVOT V OBLAKOCH SK ZNENIE A795 SK/51’**

*Ako na Noemovej arche plávajúcej časom, prežívajú v Tatrách kamzíky spolu s ďalšími obyvateľmi arktickej prírody už viac ako desaťtisíc rokov. V tomto vysokohorskom prostredí, ktoré je polovicu roka pokryté snehom, je človek dodnes len príležitostným hosťom. Aj vďaka tomu sú Tatry stále jedinečným ostrovom divokej prírody. Život v oblakoch je plný protikladov. Krehké kamzíčatká akoby ani nepatrili do tohto drsného prostredia.*

**18:00 MIMO PLÁTNA: PRÍRODA V MESTE – NEVYHNUTNOSŤ ALEBO LUXUS?**

*Ľudia si postupne prispôsobili krajinu pre svoje potreby. V mestách sme prírode a jej obyvateľom nenechali príliš veľa priestoru pre prežitie - niektoré druhy organizmov sme mlčky tolerovali, voči iným sme neprestali bojovať a o prítomnosti ďalších sme ani netušili. Mnohí ľudia prepadli pocitu, že príroda má miesto kdesi za mestom, a tak je to správne. Mestá však nie sú izolované ostrovy v krajine a pre udržanie zdravého prostredia pre človeka je nevyhnutné zachovať resp. zvýšiť biodiverzitu aj v intenzívne zastavanom prostredí. Prečo je dobré nekosiť všetky zelené plochy v mestách a aký význam majú opatrenia na zvýšenie množstva včiel v meste? Potrebujeme v priemyselných areáloch vtáky a prečo by sme mali tolerovať netopiere na sídliskách? Diskutovať budú Zuzana Gallayová z Fakulty ekológie a environmentalistiky TU vo Zvolene, Petra Ježeková a Peter Svitek z CEEV Živica, Slavomíra Vogelová zo spoločnosti VEOLIA a Štefan Jančo z Nadácie Ekopolis. Moderuje Martin Trautenberger.*

 *SK/*

**19:20 SPOMAĽOVANIE RÝCHLEJ MÓDY SK TITULKY E620 UK/65’**

*Čo si obliekate? Z čoho sú vaše šaty? Viete aký je ich cyklus života? Aký je ich vplyv na našu planétu? Len málo z nás si to uvedomuje. Keď si kupujeme lacné „plastové“ odevy vieme, že nám skoro nič nevydržia, ale aj tak máme potrebu stále si ich kupovať. Prečo? Tzv. rýchla móda našej planéte tak veľmi škodí, a preto nutne potrebujeme alternatívu. Musíme spomaliť. Alex James sa vydáva na cestu za poznaním, s cieľom zistiť ako sme sa do tohto stavu dostali. A čo je dôležitejšie, čo môžeme s problémom urobiť. Dokáže niečo rýchlu módu spomaliť?*

**20:30 GANGA: SVÄTÁ (ZNE)SVÄTENÁ RIEKA SK DABING A598 US/60’**

*Film plynie po prúde najsvätejšej a zároveň najzatracovanejšej rieky sveta – Gangy. V roku 2013 sa vydali režiséri Jake Norton a Pete McBride na cestu od jej prameňa až po ústie dokumentujúc jej nespútanú krásu a boj o prežitie. Je to príbeh rieky s jej dichotómiou a zložitosťou. Je príbehom rieky, ktorú uctieva miliarda ľudí. 500 miliónov ľudí je na nej závislých. Je zdrojom života a inšpirácie, ako aj smrti, znečistenia a tragédie.*

**ZMENA PROGRAMU VYHRADENÁ**

**www.ekotopfilm.sk**